“เงินบาท” เปิด 36.26 บ. อ่อนค่าขึ้นหลัง “ดอลลาร์” แข็งค่า กังวลสถานการณ์ “จีน-สหรัฐ”
“เงินบาท” เปิดตลาดเช้านี้อยู่ที่ 36.26 บาท/ดอลลาร์ อ่อนค่าจากปิดตลาดเย็นวานนี้เนื่องจากดอลลาร์ปรับตัวแข็งค่า กังวลสถานการณ์ความตึงเครียดระหว่างจีนกับสหรัฐ
“เงินบาท” เปิดตลาดเช้านี้อยู่ที่ 36.26 บาท/ดอลลาร์ อ่อนค่าจากปิดตลาดเย็นวานนี้เนื่องจากดอลลาร์ปรับตัวแข็งค่า กังวลสถานการณ์ความตึงเครียดระหว่างจีนกับสหรัฐ
3 ส.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.26 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 36.13 บาท/ดอลลาร์ เคลื่อนไหวตามภูมิภาคและทิศทางตลาดโลก เนื่องจากดอลลาร์ปรับตัวแข็งค่า
โดยดอลลาร์ได้รับปัจจัยหนุนจากการปรับขึ้นของบอนด์ยีลด์ หลังเจ้าหน้าที่เฟดหลายคนยืนยันเรื่องการเดินหน้าปรับขึ้นอัตราดอกเบี้ยต่อไปเพื่อแก้ไขปัญหาเงินเฟ้อ ประกอบกับนักลงทุนมีความกังวลต่อสถานการณ์ความตึงเครียดระหว่างจีนกับสหรัฐกรณีไต้หวันที่อาจเกิดความรุนแรงขึ้นอีกแห่ง ขณะที่สงครามระหว่างรัสเซียกับยูเครนยังมีแนวโน้มยืดเยื้อ ไม่คลี่คลายในเร็ววัน
“บาทอ่อนค่าจากเย็นวานนี้ตามตลาดโลก หลังดอลลาร์แข็งค่าจากการปรับขึ้นของบอนด์ยีลด์และความกังวลเรื่องสถานการณ์ไต้หวัน” นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 36.20 – 36.35 บาท/ดอลลาร์
“วันนี้ทั่วโลกจับตาดูสถานการณ์ในไต้หวันอย่างเดียว ยังไม่มีประเด็นอื่น” นักบริหารเงิน กล่าว
THAI BAHT FIX 3M (2 ส.ค.) อยู่ที่ระดับ 0.33916% ส่วน THAI BAHT FIX 6M อยู่ที่ระดับ 0.68617%